రమణ్ సింగ్

రమణ్ సింగ్ (Raman Singh) చత్తీస్‌గఢ్ రాష్ట్రానికి చెందిన రాజకీయ నాయకుడు, ప్రస్తుత ముఖ్యమంత్రి. 1952లో జన్మించిన రమణ్‌సింగ్ వై
ద్యుడిగా ఉంటూ ఆర్.ఎస్.ఎస్.తో అనుబంధం పొంది, ఆ తర్వాత రాజకీయాలలో ప్రవేశించి, అంచెలంచెలుగా ఎదిగి, 2003లో తొలిసారిగా ముఖ్యమంత్రి పదవి పొంది ఇప్పటివరకు 3 సార్లు విజయం సాధించి కొనసాగుతున్నారు. ఆయన బీజేపీ తరపున దేశంలో అత్యధిక కలం పని చేసిన ముఖ్యమంత్రిగా గుర్తింపునందుకున్నాడు.

బాల్యం
రమణ్‌సింగ్ అక్టోబరు 15, 1952న రాజ్‌పుత్ కుటుంబంలో జన్మించారు. తల్లిదండ్రులు వీరభద్రసింగ్ ఠాకూర్, సుధాసింగ్‌లు. రమణ్ సింగ్ ప్రారంభంలో ఆయుర్వేద వైద్యుడిగా పనిచేశారు. వీణాసింగ్‌ను వివాహం చేసుకున్నారు.

రాజకీయ ప్రస్థానం
వైద్యుడిగా ఉన్నప్పుడే ఆరెస్సెస్‌తో అనుబంధం కొనసాగించిన రమణ్ సింగ్, రాజకీయాలలో ప్రవేశించి భారతీయ జనసంఘ్లో చేరి, 1976-77లో ఆ పార్టీ కవార్థా శాఖ అధ్యక్షుడిగా నియమితులైనారు. 1983లో కవార్థా పురపాలక సంఘం కౌన్సిలర్‌గా ఎన్నికయ్యారు. 1990, 1993లలో మధ్యప్రదేశ్ శాసనసభ సభ్యుడిగా విజయం సాధించారు. 1999లో రాజ్‌నందగాన్ లోకసభ నియోజకవర్గం నుంచి 13వ లోకసభకు విజయం సాధించి అటల్ బిహారి వాజపేయి మంత్రివర్గంలో స్థానం పొందారు. చత్తీస్‌గఢ్ రాష్ట్రం ఏర్పడిన పిదప ఆ రాష్ట్ర భారతీయ జనతా పార్టీ అధ్యక్షుడైనారు. 2003లో పార్టీని విజయపథంలో నడిపించి ముఖ్యమంత్రి పదవి రేసులో ఉన్న దిలీప్ సింగ్ జుదేవ్ అవినీతి కేసులో ఇరుక్కోవడంతో ఈయనకు అవకాశం లభించింది. 2005లో నక్సలైట్ల స్ంస్థలను నిషేధించడంతో పాటు కాంగ్రెస్ నేత మహేంద్రకర్మ ప్రారంభించిన సల్వాజుడుంకు బహిరంగ మద్దతు ప్రకటించారు. 2008 శాసనసభ ఎన్నికలలోనూ, 2013 శాసనసభ ఎన్నికలలోనూ పార్టీని గెలిపించి ముఖ్యమంత్రి పదవిలో కొనసాగుతున్నారు.

మూలాలు

భారతీయ జనతా పార్టీ రాజకీయ నాయకులు
1952 జననాలు
చత్తీస్‌గఢ్ ప్రముఖులు